**Cais i Gomisiynydd y Gymraeg am gymorth cyfreithiol**

dan Adran 8 – 10 Mesur y Gymraeg (Cymru) 2011

Mae gan y Comisiynydd hawl i gychwyn neu ymyrryd mewn achosion cyfreithiol yng Nghymru a Lloegr. Mae hefyd yn gallu darparu cymorth cyfreithiol i unigolyn.

Mae'r Comisiynydd wedi llunio fframwaith yn esbonio pryd y bydd yn barod i gychwyn achos neu ymyrryd mewn achos cyfreithiol.

Bydd y Comisiynydd yn defnyddio’r pŵer hwn os bydd o’r farn bod mater yn un strategol bwysig i hybu a hwyluso defnyddio’r Gymraeg; lle nad oes dewis arall o gyrraedd yr un nod ac os yw’r achos yn un o fudd cyhoeddus amlwg.

Mae’r fframwaith hefyd yn egluro sut fydd y Comisiynydd yn defnyddio’i bwerau. Gellir gweld y fframwaith [yma](https://www.comisiynyddygymraeg.cymru/media/fcmjjc3p/adolygiad-barnwrol-ac-achosion-cyfreithiol-eraill.pdf) ar wefan y Comisiynydd.

 Os ydych am i’r Comisiynydd ymyrryd neu roi cymorth cyfreithiol i chi, cwblhewch y ffurflen hon gan gynnwys cymaint o wybodaeth berthnasol â phosib, ai hafon at post@cyg-wlc.cymru.

Mae pob cais yn cael ei drin yn gyfrinachol.

**Enw** ............................................................................................................................

**Manylion cyswllt** ........................................................................................................

**Dewis iaith** Cymraeg / Saesneg / dwyieithog

**Natur a chyd-destun y cais am gymorth**

Dywedwch wrthym beth yw’r mater yr hoffech dderbyn cymorth amdano.

**Sefydliadau, partïon neu unigolion perthnasol**

Dywedwch wrthym pwy yw’r sefydliadau partïon unigolion y mae’r achos yn ymwneud â hwy,. Os yn briodol, darparwch eu manylion cyswllt.

**Effaith ar y Gymraeg**

Eglurwch beth oedd / yw effaith yr achos hwn ar y Gymraeg neu ar gyfleoedd pobl i ddefnyddio’r Gymraeg?

**Tystiolaeth**

Os oes gennych unrhyw dystiolaeth yr hoffech i’r Comisiynydd ei ystyried fel rhan o’r cais, darparwch ddolenni isod neu anfonwch y dystiolaeth ar ffurf atodiadau gyda’r ffurflen hon.

**Dyddiadau allweddol**

Nodwch pob dyddiad arwyddocaol sy’n ymwneud â’r achos (i gynnwys dyddiad y daeth y mater i’ch sylw a dyddiad unrhyw wrandawiadau sydd wedi bod, neu fydd yn cael eu cynnal yn y dyfodol).

**Pa gyngor neu gymorth y dymunwch ei dderbyn gan y Comisiynydd?**

Eglurwch pa fath o gyngor neu gymorth y dymunwch ei dderbyn gan y Comisiynydd neu sut y credwch y gall y Comisiynydd fod o gymorth i chi yn yr achos hwn.

**Cysylltiadau allweddol**

Oes unrhyw bartïon eraill yn delio â’r achos hwn ar hyn o bryd? Nodwch os ydych yn fodlon i’r Comisiynydd gysylltu â’r partïon hyn (os oes angen) a darparwch unrhyw fanylion cyswllt.

**Cadw a rhannu gwybodaeth a data**

Cyn cymryd unrhyw gamau ffurfiol neu wneud penderfyniad terfynol mewn perthynas ag achos mae’n bosib y bydd y Comisiynydd yn ceisio cyngor priodol ac yn rhoi sylw i’r cyngor hwnnw. Mae’n bosib felly y bydd angen rhannu manylion yr achos hwn â thrydydd parti.

Mae Hysbysiad Preifatrwydd y Comisiynydd yn rhoi gwybodaeth am beth i’w ddisgwyl pan fydd yn casglu, defnyddio, datgelu, trosglwyddo a chadw eich data personol. Mae copi o’r hysbysiad preifatrwydd i’w weld yma. <https://www.comisiynyddygymraeg.cymru/media/v32nqaoy/hysbysiad-preifatrwydd-diweddariad-gorffennaf-2023.pdf>